ai4bharat/Pralekha huggingface dataset:
பெண்கள் மற்றும் குழந்தை நலன் அமைச்சகம்
பிரதமரின் தாய்மார்கள் நல திட்டத்தின் பயன்கள்
மாநிலங்களவையில் கேள்வி ஒன்றுக்கு இன்று எழுத்துப்பூர்வமாக பதிலளித்த பெண்கள் மற்றும் குழந்தைகள் நலத்துறை அமைச்சர் திருமதி. ஸ்ம்ரிதி சுபின் இராணி கீழ்காணும் தகவல்களை வழங்கினார்.
பிரதான் மந்திரி மாத்ரு வந்தனா யோஜனா எனப்படும் பிரதமரின் தாய்மார்கள் நல திட்டத்தின் கீழ் தகுதியான பயனாளிகளுக்கு மகப்பேறு பலன் கிடைக்கிறது.
பொதுவாக, ஒரு பெண்ணின் முதல் கர்ப்பம் புதிய வகையான சவால்கள் மற்றும் மன அழுத்தத்திற்கு அவளை ஆட்படுத்துகிறது. எனவே, தாய்க்கு பாதுகாப்பான பிரசவம் மற்றும் அவரது முதல் குழந்தைக்கு தடுப்பூசி போடுவதற்கான ஆதரவை இந்தத் திட்டம் வழங்குகிறது.
பெண்களுக்கு பாதுகாப்பு மற்றும் அதிகாரமளித்தல் ஆகியவற்றின் ஒருங்கிணைந்த பலன்களை வழங்குவதற்காக மிஷன் சக்தி திட்டம் சமீபத்தில் தொடங்கப்பட்டது. பிரதமரின் தாய்மார்கள் நல திட்டம் புதுப்பிக்கப்பட்டு, மிஷன் சக்தியின் கீழ் துணைத் திட்டமாக சேர்க்கப்பட்டுள்ளது.
புதுப்பிக்கப்பட்ட திட்டத்தின் படி மகப்பேறு பலனில் ரூ. 6000/- இரண்டாவது குழந்தைக்கும் வழங்கப்பட வேண்டும், ஆனால் இரண்டாவது குழந்தை பெண் குழந்தையாக இருந்தால் மட்டுமே இது பொருந்தும், பிறப்புக்கு முந்தைய பாலினத் தேர்வைத் தடுக்கவும், பெண் குழந்தையை ஊக்குவிக்கவும் கொண்டாடவும் இவ்வாறு செய்யப்படுகிறது.
திட்டத்தை செயல்படுத்துவதில் மாநிலங்கள்/யூனியன் பிரதேசங்கள் எதிர்கொள்ளும் செயல்பாட்டு சிக்கல்கள் பரஸ்பர/தொழில்நுட்ப விவாதங்கள் மூலம் தீர்க்கப்படுகின்றன. பயனாளியின் இணக்கச் சுமையை மேலும் குறைக்க, இத்திட்டத்தின் கீழ் உள்ள தவணைகளின் எண்ணிக்கையும் 3-ல் இருந்து 2 ஆக புதுப்பிக்கப்பட்ட திட்டத்தில் குறைக்கப்பட்டுள்ளது.
பிரதமரின் தாய்மார்கள் நல திட்டத்தின் கீழ் பயனாளியின் வங்கி அல்லது அஞ்சலக கணக்கில் ரூ 5,000 செலுத்தப்படுகிறது. ஆதார் எண்ணுடன் இணைக்கப்பட்ட கணக்கில் நேரடிப் பலன் பரிமாற்ற முறையில் இது செய்யப்படுகிறது.
மேலும் விவரங்களுக்கு, இந்த ஆங்கில செய்திக் குறிப்பைக் காணவும்: https://pib.gov.in/PressReleasePage.aspx?PRID=1811392
புவி அறிவியல் அமைச்சகம்
பூமியில் உயிர்களின் தோற்றத்தை அறிய ஆழ்கடல் ஆய்வு
மாநிலங்களவையில் கேள்வி ஒன்றுக்கு இன்று எழுத்துப்பூர்வமாக பதிலளித்த மத்திய புவி அறிவியல்  மற்றும் அறிவியல் & தொழில்நுட்பத்துறை இணை அமைச்சர் டாக்டர் ஜிதேந்திர சிங் கீழ்காணும் தகவல்களை வழங்கினார்.
ஆழ்கடல் நிலைகள், உயிருக்கு உகந்த மூலக்கூறுகள் மற்றும் உயிரினக் கூறுகளின் உருவாக்கம் பற்றிய ஆய்வுகளில் கவனம் செலுத்துவது சமீபத்தில் தொடங்கப்பட்ட ஆழ்கடல் திட்டத்தின் நோக்கங்களில் ஒன்றாக அமைந்துள்ளது.
ஆழ்கடல் உயிரி மாசு, உயிர் ஆய்வுகளின் தோற்றம் ஆகியவற்றுக்கு 5 ஆண்டுகளுக்கு ரூ 58.77 கோடி ஒதுக்கீடு செய்யப்பட்டுள்ளது.
தொடக்கத்தில் 5 ஆண்டுகளுக்கு ஆழ்கடல் திட்டம் அங்கீகரிக்கப்பட்டுள்ளது. தொடர்புடைய தேசிய மற்றும் சர்வதேச நிறுவனங்களுடன் இணைந்து புவி அறிவியல் அமைச்சகம் இந்த ஆய்வை ஒருங்கிணைக்கும்.
மேலும் விவரங்களுக்கு, இந்த ஆங்கில செய்திக் குறிப்பைக் காணவும்: https://pib.gov.in/PressReleasePage.aspx?PRID=1814382
அறிவியல் மற்றும் தொழில்நுட்பத்துறை
கோவிட் – 19 தொற்று கண்டறியும் கருவிகளின் உற்பத்தியை அதிகரிக்க உள்நாட்டு நிறுவனத்தின் ஆதரவை அங்கீகரிக்கிறது தொழில்நுட்ப மேம்பாட்டு வாரியம்
அறிவியல் மற்றும் தொழில்நுட்பத் துறையின் சட்டரீதியான அமைப்பான தொழில்நுட்ப மேம்பாட்டு வாரியம், புனேவில் உள்ள மை லேப் டிஸ்கவரி சொல்யூஷன்ஸ் உருவாக்கிய கோவிட் -19 வைரஸை கண்டறியும் கருவிகளின் உற்பத்தியை அதிகரிப்பதற்காக நிதி உதவி அளிக்க ஒப்புதல் அளித்துள்ளது. இந்நிறுவனம் கோவிட்-19 வைரஸை எதிர்த்துப் போராடுவதற்கு, தொழில்நுட்ப ரீதியாக புதுமையான தீர்வுகள் முன்மொழிவுகளுக்கான அழைப்புக்கு பதிலளிக்கும் வகையில் ஒரு விண்ணப்பத்தை சமர்ப்பித்துள்ளது.
நிதி அமைச்சகம்
மத்தியப் பிரதேசத்தில் சாலை மேம்பாட்டுக்கு 110 மில்லியன் டாலர் கடனுதவி - ஆசிய வங்கியுடன் இந்தியா உடன்பாடு
மத்தியப் பிரதேசத்தில் ஆசிய வளர்ச்சி வங்கியின் 110 மில்லியன் டாலர்  கடனுதவியில் பிரதம மந்திரி ஊரக சாலைகள் திட்டத்தின்  கீழ் 2,800 கி.மீ. நீளமுள்ள சாலைகளை மேம்படுத்துவதற்குத் திட்டமிடப்பட்டுள்ளது. இதற்கான ஒப்பந்தம் ஆசிய வளர்ச்சி வங்கிக்கும் மத்திய அரசுக்கும் இடையில் இன்று கையெழுத்தானது.
இரண்டாவது ஊரக இணைப்பு முதலீட்டுத் திட்டம் எனப்படும் இதற்கான புரிந்துணர்வு ஒப்பந்தத்தில் மத்திய நிதியமைச்சகத்தின் கூடுதல் செயலர்  திரு. சமீர் குமார் காரே, ஆசிய வளர்ச்சி வங்கி  உள்நாட்டு இயக்குநர் திரு. கெனிசி யோகோயாமா ஆகியோர் கையெழுத்திட்டனர்.
ஊரகச் சாலைகள் எல்லாப் பருவ காலத்துக்கும் ஈடு கொடுக்கும் வகையில் மேம்படுத்துவதற்காக இந்த நிதி பயன்படுத்தப்படும்.
பிரதமர் அலுவலகம்
பசிபிக் ஓய்வூதியம் மற்றும் முதலீட்டு நிறுவனத்தின் குழு பிரதமருடன் சந்திப்பு
பசிபிக் ஓய்வூதியம் மற்றும் முதலீட்டு நிறுவனத்தின் சார்பில் பேராளர்கள் குழு அதன் தலைவர் திரு. லயனல் சி. ஜான்சன் தலைமையில் பிரதமர் திரு. நரேந்திர மோடியை இன்று சந்தித்தது.
இந்தியாவில் மேற்கொள்ளப்பட்டு வரும் பொருளாதார சீர்திருத்தங்களை அந்தக் குழு உறுப்பினர்கள் வெகுவாகப் பாராட்டினர். அத்துடன் நாட்டில் உள்ள வளர்ச்சிக்கான வாய்ப்புகள் குறித்தும் விவாதித்தனர். அந்நிய நேரடி முதலீடு , சரக்கு மற்றும் சேவை வரி  பொருளாதார நடவடிக்கைகள் குறித்து அக்குழுவினர் விவாதித்தனர்.
இந்தியாவில் முதலீடு செய்வதற்கான பல்வேறு வாய்ப்புகள் குறித்து பிரதமர் அவர்களுக்கு எடுத்துரைத்தார். தொழில் புரிவதற்கு ஏற்ப அண்மையில் கொண்டுவரப்பட்ட எளிய நடைமுறைகள், சீர்திருத்த நடவடிக்கைகள் குறித்தும் அவர் விவரித்தார்.
அதிகரித்து வரும் இந்திய மக்களின் விருப்பங்களுடன் வலுவான பொருளாதார அடிப்படைகள் முதலீட்டுக்கு குறிப்பிடத் தக்க வாய்ப்பை ஏற்படுத்துவதைப் பிரதமர் விளக்கினார். புதுப்பிக்கத் தக்க எரிசக்தித் தொழிலிலும் இயற்கை விவசாயத் தொழில்களிலும் முதலீடு செய்வதற்கான சாத்தியக் கூறுகளையும் பிரதமர் வலியுறுத்தினார். பசிபிக் பென்ஷன் மற்றும் முதலீட்டு நிறுவனம் அறக்கட்டளையைப் போல் நிதி முதலீடு செய்வதை பிரதமர் வரவேற்றுப் பாராட்டினார். இத்தகைய அறக்கட்டளை நடைமுறையை இந்தியா நன்கு உணர்ந்துள்ளது என்றும், அதைத்தான் மகாத்மா காந்தி உருவாக்கினார் என்றும் பிரதமர் குறிப்பிட்டார்.
பாதுகாப்பு அமைச்சகம்
காமன்வெல்த் விளையாட்டு போட்டிகளில் பதக்கம் வென்ற ஆயுதப்படை வீரர்களுடன் புதுதில்லியில் பாதுகாப்பு துறை அமைச்சர் திரு ராஜ்நாத் சிங் கலந்துரையாடல்
பர்மிங்காமில் அண்மையில் முடிவடைந்த காமன்வெல்த் விளையாட்டு போட்டிகளில் நாட்டுக்கு பெருமை சேர்க்கும் வகையில், பதக்கங்களை வென்ற ஆயுதப்படையைச்சேர்ந்த வீரர்களுடன், பாதுகாப்புத்துறை அமைச்சர் திரு ராஜ்நாத் சிங் புதுதில்லியில் இன்று கலந்துரையாடினார். கடந்த மாதம் 28ம் தேதி முதல் இம்மாதம் 8ம் தேதிவரை நடைபெற்ற காமன்வெல்த் விளையாட்டு போட்டிகளில் கலந்து கொண்ட முப்படைகளையும் சேர்ந்த 31பேரில் 15 வீரர்கள், 6தங்கம், 4வெள்ளி, 5வெண்கலப் பதக்கங்களை வென்றது பாராட்டத்தக்கதாகும்.
நைப் சுபேதார் ஜெரிமி லால்ரின்னுங்கா, ஹவில்தார் அச்சிண்டா ஷெயூலி, சுபேதார் அமித், சுபேதார் தீபக் புனியா, நவீன், எல்தோஸ்பால் ஆகிய தங்கப்பதக்கம் வென்றவர்கள் மற்றும் வெள்ளி, வெண்கலப்பதக்கங்களை வென்றவர்கள் இந்த நிகழ்ச்சியில் கலந்துகொண்டனர். பதக்கம் வென்றவர்களை பாராட்டிய திரு ராஜ்நாத்சிங் வருங்கால முயற்சிகள் அனைத்தும் வெற்றிபெற வாழ்த்து தெரிவித்தார்.
விமானப்படை தளபதி ஏர் சீப் மார்ஷல் வி ஆர் சௌத்ரி, கடற்படைத் தளபதி அட்மிரல் ஆர் ஹரிக்குமார், பாதுகாப்புத்துறை செயலர் டாக்டர் அஜ்யகுமார், ராணுவத் துணைத் தளபதி லெப்டினன்ட் ஜெனரல் பிஎஸ் ராஜூ உள்ளிட்டோர் கலந்துகொண்டனர்.
-------------
((Visitor Counter : 112
ரெயில்வே அமைச்சகம்
தமிழகம் உள்ளிட்ட மாநிலங்களுக்கு 200 ஆக்சிஜன் எக்ஸ்பிரஸ் ரயில்களில் 12630 மெட்ரிக் டன் திரவ மருத்துவ பிராணவாயு விநியோகம்
ஆக்சிஜன் எக்ஸ்பிரஸ் ரயில்களின் மூலம், இந்திய ரயில்வே, இதுவரை 775 டேங்கர்களில் 12630 மெட்ரிக் டன் திரவ மருத்துவ பிராணவாயுவை தமிழகம் உள்ளிட்ட பல்வேறு மாநிலங்களுக்கு விநியோகம் செய்துள்ளது.
இதுவரை 200 ஆக்சிஜன் எக்ஸ்பிரஸ் ரயில்கள் மூலம் மாநிலங்களுக்கு நிவாரணம் வழங்கப்பட்டுள்ளது.
தற்போது 45 டேங்கர்களில் 784 மெட்ரிக் டன் பிராணவாயுவுடன் 10 ரயில்கள் பயணித்துக் கொண்டிருக்கின்றன.
கடந்த சில நாட்களாக ஆக்சிஜன் எக்ஸ்பிரஸ் ரயில்களின் மூலம் நாள் ஒன்றுக்கு சுமார் 800 மெட்ரிக் டன் பிராணவாயு கொண்டு சேர்க்கப்பட்டு வருகிறது.
தமிழ்நாடு, உத்தராகண்ட், கர்நாடகா, மகாராஷ்டிரா, மத்தியப் பிரதேசம், ஆந்திரப் பிரதேசம், ராஜஸ்தான், ஹரியானா, பஞ்சாப், கேரளா, தில்லி, உத்தரப் பிரதேசம் ஆகிய 13 மாநிலங்கள் இதுவரை பிராணவாயுவைப் பெற்றுள்ளன.
இதுவரை தமிழகத்திற்கு 584 மெட்ரிக் டன், மகாராஷ்டிராவிற்கு 521 மெட்ரிக் டன், உத்தரப் பிரதேசத்திற்கு 3189 மெட்ரிக் டன், மத்தியப் பிரதேசத்திற்கு 521 மெட்ரிக் டன், ஹரியானாவிற்கு 1549 மெட்ரிக் டன், தெலங்கானாவிற்கு 772 மெட்ரிக் டன், ராஜஸ்தானிற்கு 98 மெட்ரிக் டன், கர்நாடகாவிற்கு 641 மெட்ரிக் டன், உத்தராகண்டிற்கு 320 மெட்ரிக் டன், ஆந்திரப் பிரதேசத்திற்கு 292 மெட்ரிக் டன், பஞ்சாப்பிற்கு 111 மெட்ரிக் டன், கேரளாவிற்கு 118 மெட்ரிக் டன், தில்லிக்கு சுமார் 3915 மெட்ரிக் டன் திரவ மருத்துவ பிராணவாயு விநியோகம் செய்யப்பட்டுள்ளது.
மேலும் விவரங்களுக்கு இந்த ஆங்கில செய்திக் குறிப்பைக் காணவும்:
https://www.pib.gov.in/PressReleasePage.aspx?PRID=1720223
சுகாதாரம் மற்றும் குடும்ப நலத்துறை அமைச்சகம்
கொவிட் அண்மைச் செய்திகள்
தேசிய தடுப்பூசி இயக்கத்தின் கீழ் இந்தியாவில் இதுவரை
210.02 கோடி 93.99 கோடி 2-வது தவணை மற்றும் 13.82 கோடி முன்னெச்சரிக்கை தவணை) தடுப்பூசி டோஸ்கள் செலுத்தப்பட்டுள்ளன.
கடந்த 24 மணி நேரத்தில் 35,33,466 டோஸ்கள் செலுத்தப்பட்டுள்ளன.
இந்தியாவில் கொவிட் சிகிச்சை பெறுபவர்களின் எண்ணிக்கை 97,648. கொவிட் சிகிச்சை பெறுபவர்கள் எண்ணிக்கை 0.22 சதவீதமாக உள்ளது.
குணமடைந்தோர் விகிதம் தற்போது 98.59 சதவீதம்
கடந்த 24 மணி நேரத்தில் 11,726 பேர் குணமடைந்துள்ளனர். இதுவரை குணமடைந்தோர் மொத்த எண்ணிக்கை 4,37,23,944 என அதிகரித்துள்ளது.
கடந்த 24 மணி நேரத்தில் 9,531 பேருக்கு புதிதாக தொற்று ஏற்பட்டுள்ளது.
தினசரி பாதிப்பு விகிதம்  சதவீதம் ஆகும்
வாராந்திர பாதிப்பு விகிதம்  சதவீதம் ஆகும்
இதுவரை மொத்தம் 88.27 கோடி கொவிட் பரிசோதனைகள் செய்யப்பட்டுள்ளன. கடந்த 24 மணி நேரத்தில் 2,29,546 கொவிட் பரிசோதனைகள் செய்யப்பட்டுள்ளன. மேலும் தகவல்களுக்கு, இந்த ஆங்கில செய்திக் குறிப்பைக் காணவும்: https://pib.gov.in/PressReleasePage.aspx?PRID=1853484
சுகாதாரம் மற்றும் குடும்ப நலத்துறை அமைச்சகம்
மாநில சுகாதார அமைச்சர்களுடன் மத்திய சுகாதார அமைச்சர் டாக்டர் மன்சுக் மாண்டவியா கலந்துரையாடினார்; “வீட்டுக்கு சென்று தடுப்பூசி 2.0” நிலைமை மற்றும் முன்னேற்றம் குறித்து ஆய்வு செய்தார்
மாநில சுகாதார அமைச்சர்களுடன் மத்திய சுகாதாரம் மற்றும் குடும்ப நலத்துறை அமைச்சர் டாக்டர் மன்சுக் மாண்டவியா கலந்துரையாடினார்; “வீட்டுக்கு சென்று தடுப்பூசி 2.0” நிலைமை மற்றும் முன்னேற்றம் குறித்து ஆய்வு செய்தார். அப்போது பேசிய அவர், கொவிட் இன்னமும் முடிந்துவிடவில்லை. சில மாநிலங்களில் கொவிட் நோயாளிகளின் எண்ணிக்கை அதிகரிப்பதாக தகவல்கள் வருகின்றன. இந்த சமயத்தில் விழிப்புடன் இருப்பதும், கொவிட் தடுப்பு விதிமுறைகளை கடைப்பிடிப்பதும் முக்கியமானதாகும். முகக்கவசம் அணிவது, தனி நபர் இடைவெளியை பராமரிப்பது ஆகியவை தொற்று பரவுவதை தடுக்கும் என்று குறிப்பிட்டார்.
ஜூன் 1-ந் தேதி தொடங்கப்பட்டுள்ள வீட்டுக்கு சென்று தடுப்பூசி 2.0 இயக்கத்தை விரைவுபடுத்துமாறும் 12 முதல் 17 வயதுவரை உள்ளவர்களுக்கான ஒன்றாவது மற்றும் இரண்டாவது தவணை டோஸ்கள் செலுத்துவதை விரைவுபடுத்துமாறும் மத்திய அமைச்சர் திரு மன்சுக் மாண்டவியா, மாநில சுகாதார அமைச்சர்களிடம் வலியுறுத்தினார். இந்தப்பிரிவினரை அடையாளம் காண பள்ளிகள் அடிப்படையில் முகாம்களை நடத்துமாறும் கோடை விடுமுறையில் உள்ளவர்களை வீடுகள் தோறும் சென்று தடுப்பூசி செலுத்துமாறும் அவர் கேட்டுக்கொண்டார். கொவிட் 19 தடுப்பூசி வீணாகாமல் இருப்பதை உறுதிசெய்யுமாறு அமைச்சர் அறிவுறுத்தினார்.
மத்திய சுகாதாரம் மற்றும் குடும்ப நலத்துறை இணையமைச்சர் டாக்டர் பாரதி பிரவீன் பவார் உடனிருந்தார்.
மேலும் விவரங்களுக்கு இந்த ஆங்கில செய்திக்குறிப்பைக் காணவும் https://pib.gov.in/PressReleasePage.aspx?PRID=1833528
பெருநிறுவனங்கள் விவகாரங்கள் அமைச்சகம்
கொவிட்-19 பெருந்தொற்றின் தாக்கம்: நிறுவனங்கள் சட்டம் 2013-இல் திருத்தங்களை அறிவித்தது பெருநிறுவன விவகாரங்கள் அமைச்சகம்
நாடாளுமன்றத்தின் மாநிலங்களவையில், மத்திய நிதி மற்றும் பெருநிறுவன விவகாரங்கள் துறை இணை அமைச்சர் திரு அனுராக் தாகூர், கேள்வி ஒன்றுக்கு எழுத்துப்பூர்வமாக அளித்த பதிலில் குறிப்பிட்டுள்ளதாவது:
நிறுவனங்களின் புதிய தொடக்கம் திட்டம், 2020:
பெருநிறுவன விவகாரங்கள் அமைச்சகத்தின் ஆவணங்களின் படி 4,73,131 இந்திய நிறுவனங்களும் 1,065 வெளிநாட்டு நிறுவனங்களும் தங்களது நிலுவை ஆவணங்களை தாக்கல் செய்வதற்காக, நிறுவனங்களின் புதிய தொடக்கம் திட்டம், 2020-ஐ உபயோகித்துப் பயனடைந்திருக்கின்றன.
தாமதமாக தாக்கல் செய்யப்படும் ஆவணங்களுக்கு அபராதம் போன்றவற்றிலிருந்து இந்தத் திட்டம் விலக்கு அளிக்கிறது.
நிறுவனங்கள் சட்டம் 2013-இல் திருத்தம்:
பெருநிறுவன விவகாரங்கள் அமைச்சகம், கொவிட்-19 பெருந்தொற்றால் ஏற்பட்ட பாதிப்பை கருத்தில் கொண்டு நிறுவனங்கள் சட்டம், 2013-இல் ஏராளமான திருத்தங்களை செய்துள்ளது. இந்த திருத்தங்கள் குறித்த விரிவான தகவல்களை இந்த இணைப்பில் பெறலாம் : https://static.pib.gov.in/WriteReadData/specificdocs/documents/2021/feb/doc20212941.pdf
நிறுவனங்களின் ஒருங்கிணைப்பு:
2020-21 நிதியாண்டில்  2020 ஆம் ஆண்டு ஏப்ரல் முதல் டிசம்பர் வரை  ஒருங்கிணைக்கப்பட்ட நிறுவனங்களின் எண்ணிக்கை , 2019-20 நிதியாண்டில்  2019 ஆம் ஆண்டு ஏப்ரல் முதல் டிசம்பர் வரை ஒருங்கிணைக்கப்பட்ட நிறுவனங்களின் எண்ணிக்கையை விட  சுமார் 21 சதவீதம்  அதிகமாகும். ஒருங்கிணைக்கப்பட்ட நிறுவனங்களுக்கு ஆதரவு அளிக்கும் வகையில் பெரு நிறுவன விவகாரங்கள் அமைச்சகம் ஏராளமான நடவடிக்கைகளை மேற்கொண்டு வருகிறது.
சுற்றுலா அமைச்சகம்
மக்களை ஒற்றுமைப்படுத்துவதில் அமிர்தப்பெருவிழாவும், இல்லம் தோறும் மூவண்ணக்கொடி இயக்கமும் முக்கியத்துவம் பெற்றதை பிரதமர் திரு நரேந்திர மோடி அண்மையில் பங்கேற்ற மனதின் குரல் நிகழ்வில் எடுத்துரைத்தார்
2022 ஆகஸ்ட் 28 அன்று மனதின் குரல் நிகழ்வின் 92-வது உரையின் போது அமிர்தப்பெருவிழாவும், இல்லம் தோறும் மூவண்ணக்கொடி இயக்கமும் மக்களை ஒன்றுப்படுத்துவது ஒருங்கிணைந்து பணியாற்றியதற்காக பிரதமர் திரு நரேந்திர மோடி பாராட்டுத் தெரிவித்தார். இந்த இயக்கங்கள் ஒரே இந்தியா உன்னத இந்தியா உணர்வின் பிரதிபலிப்பாகும்.
மூவண்ணக் கொடியை ஏற்றும் போது இதே உணர்வை அனைவரிடமும் காணமுடிந்தது. தூய்மை இயக்கம், தடுப்பூசி இயக்கம் ஆகியவற்றிலும் நாட்டில் இதே உணர்வை நாம் பார்த்தோம். நமது ராணுவ வீரர்கள், உயரமான மலைகளின் சிகரங்களில், நாட்டின் எல்லைகளில், கடலின் நடுவே மூவண்ணக் கொடியை ஏற்றினார்கள்.
அமிர்தப்பெருவிழாவின் போது மூவண்ணக் கொடிகள் இந்தியாவில் மட்டுமின்றி வெளிநாடுகளில் ஏற்றப்பட்டதாக பிரதமர் மேலும் கூறினார். போட்ஸ்வானாவின் உள்ளூர் பாடகர்கள் இந்தியாவின் 75வது சுதந்திர தினத்தை கொண்டாட 75 தேசபக்த பாடல்களை பாடினார்கள். இதில் கூடுதல் சிறப்பு என்னவென்றால், இந்தி, பஞ்சாபி, குஜராத்தி, அசாமி, தமிழ், தெலுங்கு, கன்னடம், சமஸ்கிருதம் போன்ற மொழிகளில் இந்தப் பாடல்கள் பாடப்பட்டன என்பதாகும். இதே போல், நமீபியாவில் இந்தியா - நமீபியா இடையேயான கலாச்சார, பாரம்பரிய உறவுகளை குறிக்கும் வகையில், சிறப்புத் தபால் தலை வெளியிடப்பட்டது.
விடுதலைப் போராட்ட வீரர்களின் குறிப்பாக போற்றப்படாத நாயகர்களின் பங்களிப்புகளை எடுத்துரைக்கும் ஸ்வராஜ் தொடரை தூர்தர்ஷனில் கண்டு களிக்குமாறு பொது மக்களை பிரதமர் வலியுறுத்தினார்.
மேலும் விவரங்களுக்கு இந்த ஆங்கில செய்திக் குறிப்பைக் காணவும் https://pib.gov.in/PressReleasePage.aspx?PRID=1857052
மத்திய அமைச்சரவை
இந்திய விலங்கியல் கணக்கெடுப்பு அமைப்பு மற்றும் இன்டர்நேஷனல் பார்கோட் ஆஃப் லைஃப் ஆகியவற்றுக்கு இடையான ஒப்பந்தத்திற்கு அமைச்சரவை ஒப்புதல் அளித்தது
பிரதமர் திரு நரேந்திரமோடி தலைமையிலான அமைச்சரவை கூட்டத்தில் இந்திய விலங்கியல் கணக்கெடுப்பு அமைப்பு மற்றும் இன்டர்நேஷனல் பார்கோட் ஆஃப் லைஃப் ஆகியவற்றுக்கு இடையான ஒப்பந்தத்திற்கு ஒப்புதல் அளிக்கப்பட்டது.
சுற்றுச்சூழல், வனம் மற்றும் பருவநிலை மாற்றம் அமைச்சகத்தின் துணை அமைப்பான இந்திய விலங்கியல் கணக்கெடுப்பு அமைப்பு மற்றும் கனடா நாட்டை சேர்ந்த லாப நோக்கில்லாத அமைப்பான இன்டர்நேஷனல் பார்கோட் ஆப் லைப் ஆகியவற்றுக்கு இடையேயான ஒப்பந்தம் 2020 ஜூன் மாதத்தில் கையெழுத்திடப்பட்டது.
இந்த ஒப்பந்தத்தின் மூலம் உயிரினங்கள் சரியாக அடையாளப்படுத்தப்பட்டு, பட்டியலிடப்படும். இந்திய விலங்கியல் கணக்கெடுப்பு அமைப்பால் சர்வதேச திட்டங்களில் இதன் மூலம் பங்கு பெற முடியும்.
மேலும் விவரங்களுக்கு, இந்த ஆங்கில செய்தி குறிப்பை படிக்கவும்:https://pib.gov.in/PressReleasePage.aspx?PRID=1662330
----
(
ரெயில்வே அமைச்சகம்
புதிய தொழில்நுட்பங்களை பயன்படுத்தும் ஆர்பிஎஃப்: 3 வருடங்களில் 56,000-க்கும் அதிகமான குழந்தைகளை ரயில்வே பாதுகாப்பு படை மீட்டுள்ளது
இந்திய ரயில்வேயின் முன்னுரிமைகளில் ஒன்றாக பாதுகாப்பு விளங்குகிறது. பயணிகளின் பாதுகாப்பை உறுதி செய்வதோடு, பெருந்தொற்றின் போது வைரசுக்கு எதிரான இந்திய ரயில்வேயின் போரில் ரயில்வே பாதுகாப்பு படை  பல்வேறு வகைகளில் பங்காற்றியது.
நிறுத்தப்பட்டுள்ள சரக்குகளை பாதுகாத்தல், தேவையானோருக்கு உணவு வழங்குதல், தொழிலாளர் சிறப்பு ரயில்களுக்கு பாதுகாப்பளித்தல், தொழிலாளர் சிறப்பு ரயில்களில் 45 குழந்தை பிறப்புகள் மற்றும் 34 மருத்துவ அவசர நிலைகளை கையாளுதல் என பல்வேறு வகைகளில் ஆர்பிஎஃப் உதவியது.
கொவிட்டால் பெற்றோரை இழந்த குழந்தைகளுக்காக ‘அவர்களை சென்றடைந்து, பாதுகாத்து, மறுவாழ்வு அளித்தல்’ எனும் சிறப்பு திட்டத்தை ஆர்பிஎஃப் வகுத்தது. இத்தகைய குழந்தைகளை ரயில்கள், அருகிலுள்ள நகரங்கள்/கிராமங்கள்/மருத்துவமனைகளில் கண்டறிவதற்கான நடவடிக்கையை ஆர்பிஎஃப் எடுத்தது.
ஆர்பிஎஃப் காவலர்கள் தங்களது உயிரை பணயம் வைத்து ரயில் நிலையங்களில் உயிர்களை காப்பாற்றிய பல நிகழ்வுகள் நடந்துள்ளன. ஒன்பது ஜீவன் ரக்ஷா பதக்கங்கள் மற்றும் ஒரு வீர தீர பதக்கம் ரயில்வே பாதுகாப்பு படையினருக்கு குடியரசுத் தலைவரால் 2018 முதல் வழங்கப்பட்டுள்ளன.
ரயில்வே பாதுகாப்பு படையில் அதிகளவில் பெண்களை சேர்த்ததன் மூலம் பெண்களின் பாதுகாப்பை உறுதி செய்வதற்கான இந்திய ரயில்வேயின் நடவடிக்கைகளுக்கு வலுவூட்டப்பட்டது. 10568 காலியிடங்கள் 2019-ல் நிரப்பப்பட்டன. ஆர்பிஎஃப்-ல் இதற்கு முன் 3 சதவீதமாக இருந்த பெண் பணியாளர்களின் விகிதம் , 9 சதவீதமாக  அதிகரித்தது. அதிக பெண்கள் பணியாற்றும் மத்திய படையாக ஆர்பிஎஃப் விளங்குகிறது.
குழந்தைகளை மீட்பதில் ஆர்பிஎஃப் முக்கிய பங்காற்றியுள்ளது. மகளிர் மற்றும் குழந்தைகள் மேம்பாட்டு அமைச்சகத்துடன் இணைந்து நிலையான செயல்பாட்டு வழிமுறை இறுதி செய்யப்பட்டுள்ளது.
2000-ம் ஆண்டு நிலவரப்படி தொண்டு நிறுவனங்களால் நடத்தப்படும் குழந்தைகள் உதவி மையங்கள் 132 நிலையங்கள் செயல்பாட்டில் உள்ளன. 2017 முதல் 2021 மே வரை மொத்தம் 56318 குழந்தைகள் மீட்கப்பட்டுள்ளனர். 2018 முதல் 2021 மே வரை மொத்தம் 976 குழந்தைகள் கடத்தல்காரர்களிடம் இருந்து மீட்கப்பட்டுள்ளனர்.
மேலும் விவரங்களுக்கு இந்த ஆங்கில செய்திக் குறிப்பைக் காணவும்:
https://pib.gov.in/PressReleasePage.aspx?PRID=1730317
நுகர்வோர் நலன், உணவு மற்றும் பொது விநியோகம் அமைச்சகம்
இந்திய உணவு கழக கிடங்குகளில், உணவு தானியங்கள் சேதம் அடைவதில்லை: மத்திய அமைச்சர் தகவல்
மத்திய உணவு மற்றும் பொது விநியோகத்துறை இணையமைச்சர் திரு. தான்வேராவ் சாகிப் தாதாராவ் மக்களவையில் எழுத்துப்பூர்வமாக தாக்கல் செய்தி பதிலில் கூறியதாவது:
நுகர்வோர் பாதுகாப்பு சட்டம் 2019, 2020ம் ஆண்டு ஜூலை மாதம் அமலுக்கு வந்தது. இந்த புதிய சட்டத்தின் படி, நுகர்வோருக்கு ஏராளமான பாதுகாப்பு கிடைக்கிறது. தயாரிப்பாளர் அல்லது விற்பனையாளர் அல்லது சேவை அளிப்போர் மற்றும் வாடிக்கையாளர் இடையேயான ஒப்பந்தத்தில் நியாமற்ற நடைமுறைகளை திணிக்க முடியாது.
ஒப்பந்தத்தை மீறும் வாடிக்கையாளருக்கு அபராதம் விதிப்பது, வாடிக்கையாளர் தனது கடனை முன்கூட்டியே செலுத்தினால் அதை ஏற்க மறுப்பது போன்றவை எல்லாம் ஒப்பந்தத்தில் நியாயமற்ற நடைமுறைகள் என தெரிவிக்கப்பட்டுள்ளது.
நுகர்வோர் பாதுகாப்பு சட்டப்படி வழக்குகள் குறிப்பிட்ட காலத்துக்குள் தீர்க்கப்பட வேண்டும். சில விதிவிலக்கான சூழலில் மட்டுமே இந்த வழக்குகளை ஒத்தி வைக்க வேண்டும், அப்போது அதற்கான காரணம் எழுத்துபூர்வமாக பதிவு செய்யப்பட வேண்டும்.
நுகர்வோர் பாதுகாப்பு சட்டத்தின் கீழ் கடந்த 2019ம் ஆண்டு 2459 வழக்குகள் பதிவு செய்யப்பட்டு, 1435 வழக்குகளுக்கு தீர்வு காணப்பட்டுள்ளது.
பாசிபருப்பு மற்றும் உளுந்தம் பருப்பு ஆகியவற்றின் சில்லரை விலை கடந்த ஏப்ரல் மாதம் முறையே 26.75% மற்றும் 7.25% அதிகரித்துள்ளது.
இந்திய உணவு கழக சேமிப்பு கிடங்குகளில், கொள்முதல் செய்யப்படும் அரிசி மற்றும் கோதுமை போன்ற உணவு தானியங்கள் அறிவியல் பூர்வமாக சேமித்து வைக்கப்படுவதால், அவைகள் வீணாவதில்லை.
(Visitor Counter : 172
ரெயில்வே அமைச்சகம்
ரயில் பெட்டிகள் புதுப்பித்தல்
2018-19-ஆம் ஆண்டில் நிதிநிலை மதிப்பீட்டின் கீழ் ரயில் பெட்டிகளை பழுது பார்த்தல் மற்றும் புதுப்பித்தலுக்கென அரசு 9277 கோடி ரூபாய் ஒதுக்கியுள்ளது.
அதிக நாட்களுக்கு பயன்பாட்டில் இருக்கும் ரயில் பெட்டிகள் பெருமளவில் பாதிக்கப்பட்டிருந்தால் அவைகளுக்கு பதிலாக புதிய பெட்டிகள் அறிமுகப்படுத்தப்படும். தெற்கு ரயில்வேயை பொறுத்தவரை கடந்த மூன்று ஆண்டுகளில் மொத்தம் 623 புதிய பெட்டிகள் பயன்பாட்டிற்கு அறிமுகப்படுத்தப்பட்டுள்ளன.
குடியரசுத் துணைத் தலைவர் செயலகம்
ஜெகந்நாத் பூரி ராத் யாத்திரையின் புனித நிகழ்வில் துணை ஜனாதிபதி மக்களுக்கு வாழ்த்து தெரிவித்தார்.
ஜெகந்நாத் பூரி ராத் யாத்திரையின் புனித நிகழ்வில் குடியரசுத் துணைத் தலைவர் திரு. எம். வெங்கையா நாயுடு மக்களுக்கு வாழ்த்துக்களைத் தெரிவித்துள்ளார்.
துணை ஜனாதிபதி செய்தியின் முழு உரை வருமாறு-
"ரத யாத்திரையின் இந்தப் புனித நிகழ்வில் எங்கள் நாட்டு மக்களுக்கு எனது மனமார்ந்த நல்வாழ்த்துக்களை தெரிவித்துக் கொள்கிறேன்.
ஜெகந்நாத் பூரி ரத யாத்திரை ஒடிசாவின் மிகவும் பாரம்பரிய மற்றும் மிகவும் எதிர்பார்க்கப்பட்ட திருவிழா ஆகும். விஷ்ணுவின் அவதாரமாகக் கருதப்படும் ஜெகந்நாதரின் வருடாந்திரப் பயணத்தை ரத யாத்திரை சித்தரிக்கிறது
ரத யாத்திரை திருவிழாவின் சிறப்பும், மகிமையும், 'ரதங்கள்' அல்லது ரதங்களின் சிறப்பும் பேரழகும் உண்மையிலேயே ஈடு இணையற்றது. கொவிட் -19 பரவுதலுக்கு எதிராக இந்தியாவும், உலகமும் தொடர்ந்து இடைவிடாமல் போராடி வருவதால், எங்கள் பாரம்பரிய விழாக்கள் அனைத்தையும் வீட்டில் கொண்டாட வேண்டிய நிலைக்குத் தள்ளப்பட்டுள்ளோம். இந்த சூழ்நிலைகளில், இந்த ஆண்டு ஒரு சாதாரண கொண்டாட்டத்துடன் நாம் திருப்தியடைய வேண்டும்.
ரத யாத்திரையுடன் தொடர்புடைய புனிதமான மற்றும் உன்னதமான கொள்கைகள் நம் வாழ்க்கையை அமைதியுடனும் ஒற்றுமையுடனும் வளப்படுத்தட்டும்.
விவசாயத்துறை அமைச்சகம்
கிராமப்புறங்களில் வேளாண் புத்தொழில்  நிறுவனங்களுக்கு ஊக்கம் அளிக்கும் நடவடிக்கைகள்
 திட்டத்தின் கீழ் புதுமைக் கண்டுபிடிப்பு மற்றும் வேளாண் தொழில்முனைவோர் மேம்பாடடுத் திட்டத்தை செயல்படுத்தி வருகிறது.
நாடு முழுவதும் இந்த திட்டத்தின் கீழ் நியமிக்கப்பட்டுள்ள பல்வேறு அறிவுசார் கூட்டு செயல்பாட்டு நிறுவனங்கள் மற்றும் வேளாண் தொழில் பாதுகாப்பகங்களில் ஸ்டார்ட்அப்களுக்கு  பயிற்சி அளிக்கப்பட்டு ஊக்குவிக்கப்படுகிறது. ஸ்டார்ட் அப் நிறுவனங்கள் தங்கள் தயாரிப்புகள், சேவைகள், வணிகங்கள் போன்றவற்றை சந்தையில் அறிமுகப்படுத்தவும், செயல்பாடுகளை அதிகரிக்கவும் தொழில்நுட்ப மற்றும் நிதி உதவி வழங்கப்படுகிறது.
வேளாண் ஸ்டார்ட் அப் மாநாடு, வேளாண் கண்காட்சிகள், கருத்தரங்குகள், பயிலரங்குகள் உள்ளிட்ட பல்வேறு தேசிய அளவிலான நிகழ்ச்சிகளை மத்திய அரசு ஏற்பாடு செய்து, வேளாண் ஸ்டார்ட்அப் நிறுவனங்களை ஊகுவிக்கிறது.
மேலும், இளம் தொழில் முனைவோர் வேளாண் ஸ்டார்ட் அப்களை தொடங்குவதை ஊக்குவிப்பதற்காக 2023-24 முதல் ஐந்து ஆண்டுகளுக்கு ரூ.500 கோடியில் "ஆக்ஸிலரேட்டர் ஃபண்ட்" எனப்படும் விரைவு நிதியம் அமைக்கும் திட்டத்திற்கு மத்திய அரசு ஒப்புதல் அளித்துள்ளது.
இத்தகவலை மத்திய வேளாண் துறை அமைச்சர் திரு நரேந்திர சிங் தோமர் மாநிலங்களவையில் இன்று எழுத்துப்பூர்வமாக அளித்த பதிலில் தெரிவித்துள்ளார்.
அறிவியல் மற்றும் தொழில்நுட்பத்துறை
டிசைனர் மெல்லிய படச்சுருள்கள் மற்றும் குவாண்டம் பொருட்களின் கலப்பினங்களில் மின்காந்த நிகழ்வுகளின் பங்கு பற்றி நிபுணர்கள் விவாதம்
டிசைனர் மெல்லிய படச்சுருள்கள் மற்றும் குவாண்டம் பொருட்களின் கலப்பினங்களில் மின்காந்த நிகழ்வுகளின் பங்கு பற்றி தேசிய மற்றும் சர்வதேச நிபுணர்கள் விவாதித்தனர்.
குவாண்டம் பொருட்களின் பலபடி அமைப்புகள் குறித்த தேசிய கருத்தரங்கத்தை அறிவியல் மற்றும் தொழில்நுட்ப துறையின், மொஹாலியில் உள்ள நேனோ அறிவியல் தொழில் நுட்ப மையம், ரூர்கே ஐஐடியுடன் இணைந்து நடத்தியது. இதில் தேசிய மற்றும் சர்வதேச நிபுணர்கள் 250க்கும் மேற்பட்டோர் கலந்து கொண்டு குவாண்டம் பொருட்களின் பலபடி அமைப்புகள் துறையில் உள்ள சாவல்கள், நிலவரம் குறித்து 3 நாட்கள் விவாதிக்கவுள்ளனர்.
இந்த கருத்தரங்கில் துவக்கவுரை ஆற்றிய நேனோ அறிவியல் தொழில் நுட்ப மையத்தின் இயக்குனர் பேராசிரியர் அமித்தவா பத்ரா, ‘‘குவாண்டம் பொருட்கள் அறிவியல் மற்றும் தொழில்நுட்பத்தை கவர்ந்திழுக்கின்றன, மேலும் தொழில்நுட்ப பயன்பாட்டிற்கான புதிய வகையான குவாண்டம் சாதனங்களை ஒருங்கிணைக்க அதிநவீன வசதிகளுடன் நடவடிக்கைகள் தொடங்கப்படுகின்றன’’ என கூறினார்.
எலக்ட்ரானிக் பொருட்களில் குவாண்டம் பொருட்களின் முக்கியத்துவம் குறித்து ரூர்கே ஐஐடி இயக்குனர் பேராசிரியர் அஜித் குமார் சுதுர்வேதி பேசினார். இதே போல் குவாண்டம் தொழில்நுட்பங்கள் குறித்து கருத்தரங்கில் கலந்து கொண்ட பல நிபுணர்களும் பேசினர்.
மேலும் விவரங்களுக்கு இந்த ஆங்கில செய்திக் குறிப்பைக் காணவும்:
https://pib.gov.in/PressReleasePage.aspx?PRID=1700122
(Visitor Counter : 86
பிரதமர் அலுவலகம்
ராஜஸ்தானில் நிகழ்ந்த சாலை விபத்தில் ஏற்பட்ட உயிரிழப்பிற்கு பிரதமர் இரங்கல்
ராஜஸ்தானின் பார்மரில் நிகழ்ந்த சாலை விபத்தில் நேரிட்ட உயிரிழப்பிற்கு பிரதமர் திரு நரேந்திர மோடி தமது ஆழ்ந்த இரங்கலைத் தெரிவித்துக் கொண்டுள்ளார்.
பிரதமர் அலுவலகம் வெளியிட்ட சுட்டுரைச் செய்தியில் கூறியிருப்பதாவது:
“ராஜஸ்தானின் பார்மரில் நேரிட்ட சாலை விபத்து வேதனை அளிக்கிறது. இந்த விபத்தில் உயிரிழந்தோரின் குடும்பங்களுக்கு எனது ஆழ்ந்த இரங்கலைத் தெரிவித்துக் கொள்கிறேன். இந்த துயர தருணத்தைத் தாங்கிக் கொள்ளும் வலிமையை இறைவன் அவர்களுக்கு வழங்கட்டும்: பிரதமர்”